Title: ประกาศคณะกรรมการควบคุมการขนส่งทางบกกลาง ฉบับที่ 1919 (พ.ศ. 2552) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด 4 กรุงเทพมหานคร สายที่ 1124 ตลาดบางแค-โรงเรียนศึกษานารี 2 สำหรับเส้นทางช่วงตลาดบางแค-ถนนพุทธมณฑลสาย 4 เป็น ตลาดบางแค-หมู่บ้านนพดล

ประกาศคณะกรรมการควบคุมการขนส่งทางบกกลาง

ประกาศคณะกรรมการควบคุมการขนส่งทางบกกลาง
ฉบับที่
๑๙๑๙ (พ.ศ. ๒๕๕๒)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๔ กรุงเทพมหานคร สายที่ ๑๑๒๔ ตลาดบางแค-โรงเรียนศึกษานารี
๒
สำหรับเส้นทางช่วงตลาดบางแค-ถนนพุทธมณฑลสาย
๔
เป็น
ตลาดบางแค-หมู่บ้านนพดล[๑]

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๑๘๙๗ (พ.ศ. ๒๕๕๑) ประกาศ ณ วันที่ ๔ สิงหาคม ๒๕๕๑ กำหนด (ปรับปรุง)
เส้นทางสำหรับการขนส่งประจำทางด้วยรถโดยสาร หมวด ๔ กรุงเทพมหานคร สายที่ ๑๑๒๔
ตลาดบางแค-โรงเรียนศึกษานารี ๒ ให้มีรายละเอียดเส้นทางแยกช่วงตลาดบางแค-หมู่บ้านเพชรสยาม
และช่วงถนนพุทธมณฑลสาย ๔-โรงเรียนอัสสัมชัญธนบุรี เพิ่มขึ้นอีก ๒ ช่วง นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

อาศัยอำนาจตามความในมาตรา ๑๙ (๒)
แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง
ในการประชุมครั้งที่ ๑/๒๕๕๒ เมื่อวันที่ ๗ มกราคม ๒๕๕๒ จึงให้กำหนด (ปรับปรุง)
เส้นทางสำหรับการขนส่งประจำทางด้วยรถโดยสาร หมวด ๔ กรุงเทพมหานคร สายที่ ๑๑๒๔
ตลาดบางแค-โรงเรียนศึกษานารี ๒ สำหรับเส้นทางช่วงตลาดบางแค-ถนนพุทธมณฑล สาย ๔ เป็น
ตลาดบางแค-หมู่บ้านนพดล โดยให้ใช้รายละเอียดเส้นทางดังต่อไปนี้

สายที่ ๑๑๒๔ ตลาดบางแค-โรงเรียนศึกษานารี ๒
เริ่มต้นจากตลาดบางแค ไปตามถนนเพชรเกษม
แยกซ้ายไปตามถนนมาเจริญ ผ่านทางเข้าตลาดหนองแขม ไปตามถนนบางบอน ๕ แยกขวาไปตามถนนเอกชัย
จนสุดเส้นทางที่โรงเรียนศึกษานารี ๒
ช่วงตลาดบางแค-หมู่บ้านนพดล
เริ่มต้นจากตลาดบางแค ไปตามถนนเพชรเกษม แยกขวาไปตามถนนพุทธมณฑลสาย ๔
จนสุดเส้นทางที่หมู่บ้านนพดล
ช่วงตลาดบางแค-วัดศรีนวลธรรมวิมล-โรงเรียนศึกษานารี
๒ เริ่มต้นจากตลาดบางแค ไปตามถนนเพชรเกษม แยกซ้ายไปตามถนนมาเจริญ
แยกขวาไปตามถนนเลียบคลองภาษีเจริญฝั่งใต้ แยกซ้ายไปตามถนนหนองแขม-วัดศรีนวลธรรมวิมล
แยกซ้ายไปตามถนนสมเด็จพระนเรศวรมหาราช ๑ แยกขวาไปตามทางหลวงชนบทหมายเลข สค. ๔๐๐๙
แยกขวาไปตามซอยโรงเรียนนวลนรดิศ แยกขวาไปตามถนนบางบอน ๕ แยกขวาไปตามถนนเอกชัย จนสุดเส้นทางที่โรงเรียนศึกษานารี
๒
ช่วงตลาดบางแค-วัดใหม่หนองพะอง
เริ่มต้นจากตลาดบางแค ไปตามถนนเพชรเกษม แยกซ้ายไปตามถนนมาเจริญ
แยกขวาไปตามถนนสวนหลวงร่วมใจ ถนนเลียบคลองภาษีเจริญฝั่งเหนือ จนสุดเส้นทางที่วัดใหม่หนองพะอง
ช่วงตลาดบางแค-หมู่บ้านเพชรสยาม
เริ่มต้นจากตลาดบางแค ไปตามถนนเพชรเกษม แยกซ้ายไปตามซอยเพชรเกษม ๖๓
แยกซ้ายไปตามถนนวัดม่วง-บางบอน ๒ ผ่านวัดม่วง โรงเรียนวัดม่วง โรงเรียนปัญญาวรคุณ
แยกขวาไปตามซอยเรืองสอน ๓ จนสุดเส้นทางที่หมู่บ้านเพชรสยาม
ช่วงถนนพุทธมลฑลสาย
๔-โรงเรียนอัสสัมชัญธนบุรี เริ่มต้นจากถนนพุทธมณฑลสาย ๔
ไปตามถนนเพชรเกษม แยกซ้ายไปตามถนนพุทธมณฑล สาย ๓ แยกขวาไปตามถนนอัสสัมชัญ จนสุดเส้นทางที่โรงเรียนอัสสัมชัญธนบุรี

ประกาศ
ณ วันที่ ๓๐ มกราคม พ.ศ. ๒๕๕๒
ชัยศักดิ์
 อังค์สุวรรณ
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง

ปริยานุช/ผู้จัดทำ
๒๔
เมษายน ๒๕๕๒

[๑]
ราชกิจจานุเบกษา เล่ม ๑๒๖/ตอนที่ ๓๘ ง/หน้า ๑๘๑/๙ เมษายน ๒๕๕๒